Z A P I S N I K

sa 28. sjednice Općinskog vijeća Općine Čepin održane 30. studenog 2020. godine u sali Hrvatskog doma u Čepinu , K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek (napustila sjednicu nakon određene pauze pod točkom 1.)

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Melani Starčević

11. Ivana Šariri (napustila sjednicu nakon određene pauze pod točkom 1.)

12. Marko Brekalo (napustio sjednicu nakon glasovanja o dnevnom redu)

13. Marija Čačić (napustila sjednicu nakon glasovanja o dnevnom redu)

14. Mario Žanko

15. Zvonimir Bratić

SJEDNICI NISU NAZOČNI:

1. Tanja Paun
2. Josip Skočibušić

Sjednici su također nazočni: općinski načelnik Dražen Tonkovac, pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, direktor poduzeća Urednost d.o.o. i Komunalac Čepin d.o.o. Željko Barišić.

Predsjednik vijeća ispričao se što su zbog hitnosti točaka materijali dobiveni kasno te upoznao nazočne s predloženim dnevnim redom.

Vijećnik Z. Bratić smatra kako ova sjednica nije dobro sazvana, jer materijali nisu dobiveni 5 dana prije sjednice. Ako je odluka o imenovanju ulica hitna, nisu i ostale. Također ističe kako nije dobiven zapisnik s prethodne sjednice. Također smatra da pod točkom 3. nedostaje otplatni plan iz 2019. godine.

Općinski načelnik ističe kako su sjednice trebale biti održavane i češće.

Pročelnik K. Crnković dao je odgovor na komentare vijećnika Z. Bratića.

Predsjednik Vijeća stavio je na glasovanje predloženi dnevni red.

Općinsko vijeće Općine Čepin sa 11 glasova za, 3 glasa protiv i 1 suzdržanim glasom usvojilo je predloženi dnevni red, kako sijedi:

D N E V N I R E D

1. Donošenje Odluke o imenovanju ulica
2. Donošenje Odluke o donošenju Plana djelovanja Općine Čepin u području prirodnih nepogoda za 2021.
3. Donošenje Odluke o kratkoročnom zaduženju kod OTP banke Hrvatska d.d.
4. Donošenje Odluke o kupnji zgrade Dječjeg vrtića Zvončić u Čepinu
5. Donošenje Odluke o prodaji poslovnih udjela Općine Čepin
6. Donošenje Odluke o usvajanju Studije o zaštiti kulturno spomeničke baštine na mjesnim grobljima Općine Čepin
7. Razno

Vijećnici M. Brekalo i M. Čačić napustili su sjednicu jer smatraju sjednicu nelegalnom.

Vijećnik Bratić traži da se u zapisnik upiše kako ima neke indicije da je načelnik u alkoholiziranom stanju te bi trebalo provesti alkotestiranje, na što je općinski načelnik rekao da bi trebalo provesti test na droge.

TOČKA 1. DONOŠENJE ODLUKE O IMENOVANJU ULICA

S ovom točkom dnevnog reda nazočne je upoznala v.d. pročelnice M. Beraković.

Predsjednik Vijeća otvara raspravu.

Vijećnik Z. Bratić smatra kako ulice koje su tek u izgradnji ili sa malim brojem stanovnika nikako ne mogu nositi nazive tako važnih ličnosti kao što su general Blago Zadro i Siniša Glavašević.

Kako je došlo do vrijeđanja između vijećnika Z. Bratića i općinskog načelnika predsjednik Vijeća je prekinuo sjednicu i odredio pauzu od 10 minuta.

Na sjednicu se nisu vratile vijećnice I. Šariri i K. Rajtek te v.d. pročelnice M. Beraković.

Predsjednik vijeća nakon pauze nastavlja sjednicu.

Vijećnik Z. Bratić ponavlja da predložena imena zaslužuju reprezentativnije ulice ili trgove.

Predsjednik Općinskog vijeća zaključuje raspravu i stavlja na glasovanje prijedlog Odluke o imenovanju ulica.

Općinsko vijeće Općine Čepin jednoglasno je donijelo

ODLUKU

o imenovanju ulica

(Odluka je sastavni dio zapisnika)

TOČKA 2. DONOŠENJE ODLUKE O DONOŠENJU PLANA DJELOVANJA OPĆINE ČEPIN U PODRUČJU PRIRODNIH NEPOGODA ZA 2021.

S ovom točkom dnevnog reda nazočne je upoznao pročelnik K. Crnković. Također je naglasio da su vijećnici na stolu dobili izmjenu 10. stranice prijedloga.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o donošenju Plana djelovanja Općine Čepin u području prirodnih nepogoda za 2021.

Općinsko vijeće Općine Čepin jednoglasno je donijelo

ODLUKU

o donošenju Plana djelovanja Općine Čepin u području prirodnih nepogoda za 2021.

(Odluka je sastavni dio zapisnika)

TOČKA 3. DONOŠENJE ODLUKE O KRATKOROČNOM ZADUŽENJU KOD OTP BANKE HRVATSKA D.D.

S ovom točkom dnevnog reda nazočne je upoznala pročelnica M. Cvitkušić rekavši kako je 20.11.2019. donijeta je odluka da će se Općina Čepin zadužiti kod OTP banke za 23.300.000,00 kn. Do sada je vraćeno 4.800.000,00 kn, kredit nije iskorišten do kraja te je banka predložila produženje kredita na godinu dana. Nema otplatnog plana, 0,75% je kamatna stopa, a sredstva će se vraćati odmah po primitku dobivenih sredstava za projekte.

Predsjednik Vijeća otvara raspravu.

U raspravi je sudjelovao Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o kratkoročnom zaduženju kod OTP banke Hrvatska d.d.

Općinsko vijeće Općine Čepin jednoglasno je donijelo

ODLUKU

o kratkoročnom zaduženju kod OTP banke Hrvatska d.d.

(Odluka je sastavni dio zapisnika)

TOČKA 4. DONOŠENJE ODLUKE O KUPNJI ZGRADE DJEČJEG VRTIĆA ZVONČIĆ U ČEPINU

S ovom točkom nazočne je upoznao pročelnik K. Crnković rekavši kako se radi o trostranom ugovoru između Općine Čepin, kao kupca, Dječjeg vrtića Zvončić, kao vlasnika zgrade i Grada Osijeka, kao osnivača Dječjeg vrtića Osijek. Zgrada vrtića procijenjena je na 3.343,000,00 kn te će Općina Čepin za zgradu vrtića Gradu Osijeku prodati svoje udijele u Dječjem odmaralištu Omišalj te društvima Tržnica d.o.o. i Športski objekti d.o.o, a razliku od cca 107.000,00 kn Općina će isplatiti Gradu iz proračunskih sredstava.

Predsjednik Vijeća otvara raspravu.

Vijećnik Z. Bratić mišljenja je kako je ovo politička odluka koja apsolutno nema nikakve veze s interesom mještana i djece općine Čepin. Smatra kako je Čepin trebala ići na izgradnju potpuno novog vrtića.

Mišljenja je da će Općina Čepin kao vlasnik vrtića godišnje izdvajati oko 4 milijuna kn. Općina trenutno izdvaja oko 2 milijuna kuna te sa dodatnih 1,5 milijuna kuna Općina bi mogla osigurati potpuno besplatan vrtić za svu djecu ukoliko se ne upusti u kupovinu zgrade. Dao je usporedbu sa D. Miholjcem, Belišćem i Đakovom.

Predsjednik Općinskog vijeća zaključuje raspravu i stavlja na glasovanje prijedlog Odluke o kupnji zgrade Dječjeg vrtića Zvončić u Čepinu.

Općinsko vijeće Općine Čepin sa 9 glasova za i 2 glasa protiv donijelo je

ODLUKU

kupnji zgrade Dječjeg vrtića Zvončić u Čepinu

(Odluka je sastavni dio zapisnika)

TOČKA 5. DONOŠENJE ODLUKE O PRODAJI POSLOVNIH UDJELA OPĆINE ČEPIN

S ovom točkom nazočne je upoznao pročelnik K. Crnković rekavši kako je vrijednost svih udjela koje nudimo je 3.322.824 kuna, a vrijednost zgrade vrtića je 3.340.000 kuna, razlika će se podmiriti iz proračunskih sredstava.

Predsjednik Vijeća otvara raspravu.

U raspravi je sudjelovao vijećnik Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o prodaji poslovnih udjela Općine Čepin.

Općinsko vijeće Općine Čepin sa 9 glasova za i 2 glasa protiv donijelo je

ODLUKU

prodaji poslovnih udjela Općine Čepin

(Odluka je sastavni dio zapisnika)

TOČKA 6. DONOŠENJE ODLUKE O USVAJANJU STUDIJE O ZAŠTITI KULTURNO SPOMENIČKE BAŠTINE NA MJESNIM GROBLJIMA OPĆINE ČEPIN

S ovom točkom dnevnog reda nazočne je upoznala Melani Starčević. Studiju je izradio ovlašteni izrađivač Mladen Radić iz Osijeka. Studiju su vijećnici dobili zajedno s materijalima za ovu sjednicu.

Predsjednik Vijeća otvara raspravu.

U raspravi su sudjelovali Z. Bratić i M. Starčević.

Predsjednik Općinskog vijeća zaključuje raspravu i stavlja na glasovanje prijedlog Odluke o usvajanju Studije o zaštiti kulturno spomeničke baštine na mjesnim grobljima Općine Čepin.

Općinsko vijeće Općine Čepin jednoglasno je donijelo

ODLUKU

usvajanju Studije o zaštiti kulturno spomeničke baštine na mjesnim grobljima

Općine Čepin

(Odluka je sastavni dio zapisnika)

TOČKA 7. RAZNO

Vijećnik Z. Bratić moli pismeni odgovor: kako se iz proračuna Općine izdvaja 72.000 kn subvencije prema časopisu Čepin promo, zanima ga tko je vlasnik i koja je izdavačka politika časopisa. U časopisu se reklamiraju pojedini poduzetnici, dok su drugim obrtnicima tražene nenormalno velike cijene (500 do 1000 kn) za objavu. Zanima ga ne bi li se zainteresirani poduzetnici mogli reklamirati po umjerenim cijenama ili ako je potrebno izdvajati više sredstava iz proračuna kako bi se svi mogli reklamirati.

Sjednica je zaključena u 20,25 sati.

ZAPISNIČAR

Lidija Tolj

KLASA: 021-05/20-01/18

URBROJ: 2158/05-20-2

Čepin, 30. studenoga 2020.

PREDSJEDNIK

OPĆINSKOG VIJEĆA

Robert Periša, dipl. oec.